CELEX: 62012TN0039
Language: hu
Date: 2012-01-25 00:00:00
Title: T-39/12. P. sz. ügy: A Közszolgálati Törvényszék F-119/10. sz., Di Tullio kontra Bizottság ügyben 2011. november 29-én hozott ítélete ellen Roberto Di Tullio által 2012. január 25-én benyújtott fellebbezés

14.4.2012   
            
            
               HU
            
            
               Az Európai Unió Hivatalos Lapja
            
            
               C 109/17
            
         A Közszolgálati Törvényszék F-119/10. sz., Di Tullio kontra Bizottság ügyben 2011. november 29-én hozott ítélete ellen Roberto Di Tullio által 2012. január 25-én benyújtott fellebbezés
   (T-39/12. P. sz. ügy)
   2012/C 109/39
   Az eljárás nyelve: francia
   
      Felek
   
   
      Fellebbező: Roberto Di Tullio (Rovigo, Olaszország) (képviselők: S. Woog és T. Bontinck ügyvédek)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék:
   
               —
            
            
               nyilvánítsa elfogadhatónak és megalapozottnak a fellebbezését; továbbá ennek következményeként
            
         
               —
            
            
               helyezze hatályon kívül az Európai Unió Közszolgálati Törvényszéke (harmadik tanács) által az F-119/10. sz. ügyben 2011. november 29-én hozott ítéletet, amelyben a Közszolgálati Törvényszék mint megalapozatlant elutasította a fellebbezőnek a nemzeti szolgálati szabadságra helyezését megtagadó bizottsági határozat megsemmisítése iránt indított keresetét;
            
         
               —
            
            
               adjon helyt az Európai Unió Közszolgálati Törvényszéke elé terjesztett kereseti kérelmeinek;
            
         
               —
            
            
               kötelezze az alperest az első fokú eljárás és a fellebbviteli eljárás költségeinek viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező két jogalapra hivatkozik.
   
               1.
            
            
               Az első jogalap azon alapul, hogy a Közszolgálati Törvényszék az első fokú eljárásban előterjesztett, a jogos bizalom elvének és a jogbiztonság elvének megsértésére alapított jogalap vizsgálata során tévesen alkalmazta a jogot, valamint tévesen és elégtelenül indokolt.
            
         
               2.
            
            
               A második jogalap azon alapul, hogy a Közszolgálati Törvényszék megsértette a jogos bizalom elvét, a jogbiztonság elvét, az egyenlőség elvét és az ésszerűség elvét, amennyiben a szóban forgó ügyben nem határozta meg az értelmező ítélete időbeli hatályának tartamát.